stanford-oval/wikipedia huggingface dataset:
Howard Dean

| Howard Dean |
| --- | --- |

Vermontin 79. kuvernööri
 14. elokuuta 1991-8. tammikuuta 2003  
Varakuvernööri:  Barbara W. Snelling   Douglas A. Racine
Edeltäjä:  Richard A. Snelling
Seuraaja:  Jim Douglas
Henkilötiedot
Syntynyt: 17. marraskuuta 1948 (ikä 75) East Hampton, New York
Puoliso:  Judith Steinberg Dean
Tiedot
Puolue:  Demokraatit
 Nimikirjoitus
Howard Brush Dean III (s. 17. marraskuuta 1948) on yhdysvaltalainen poliitikko. Hän oli Vermontin kuvernööri vuosina 1991–2003. Dean kilpaili demokraattisen puolueen presidenttiehdokkuudesta vuoden 2004 vaaleissa, ja oli suosikki, mutta menestyi heikosti Iowan esivaaleissa.
Howard Cosell

Howard Cosell, 1975
Howard William Cosell [koʊˈsɛl] (syntyjään Cohen; 25. maaliskuuta 1918 – 23. huhtikuuta 1995) oli yhdysvaltalainen urheilujournalisti, joka muistetaan itsevarmasta esiintymistyylistään. Hän aloitti uransa ABC:n urheiluselostajana 1950-luvulla ja on vaikuttanut eläytyvällä tyylillään monien myöhempien urheiluselostajien tyyliin. Uransa aikana hän selosti mm. nyrkkeilyä, amerikkalaisen jalkapallon NFL-otteluita ja olympialaisia.
Cosell selosti ammattilaisnyrkkeilyä vuoteen 1982 asti. Hänet muistetaan erityisesti Joe Frazierin ja George Foremanin välisestä maailmanmestaruusottelusta, joka päättyi Foremanin voittoon. Kun Frazier kaatui kanveesiin, Cosell huusi innostuneena kolme kertaa: "Down goes Frazier!". Tämän lisäksi hänet tunnettiin Muhammad Alin ystävänä ja tukijana. Kun Ali otteli Foremania vastaan maailmanmestaruudesta vuonna 1974 The Rumble in the Jungle -ottelussa, oli Cosell ainoa merkittävä toimittaja, joka ennen ottelun alkua uskoi Alin voitonmahdollisuuksiin. Muhammad Ali voitti ottelun kahdeksannessa erässä teknisellä tyrmäyksellä. Cosell jätti nyrkkeilyn selostettuaan Larry Holmesin ja Randall Cobbin välistä maailmanmestaruusottelua vuonna 1982. Holmes oli ottelussa ylivoimainen, vaikka yhteenotto venyikin täyden viidentoista erän pituiseksi. Ottelu käytiin vain viikkoa kohtalokkaan Ray Mancinin ja Kim Duk-Koon ottelun jälkeen, eikä Cosell voinut ymmärtää, miksi tuomari antoi ottelun jatkua niinkin pitkään.
Ikuinen rakastaja

| Ikuinen rakastaja> Lover Eternal |
| --- | --- |

Alkuperäisteos
Kirjailija:  J. R. Ward
Kieli:  Englanti
Genre:  fantasia
Kustantaja:  Penguin Group (USA)
Julkaistu:  1. maaliskuuta 2006
Ulkoasu:  sidottu
Sivumäärä:  449
Suomennos
Suomentaja:  Marke Ahonen
Kustantaja:  Basam Books
Julkaistu:  23. huhtikuuta 2010
Ulkoasu:  sidottu
Sivumäärä:  447
Sarja: Mustan tikarin veljeskunta
Edeltävä:  Pimeyden rakastaja
Seuraava:  Herätetty rakastaja
Löydä lisää kirjojaKirjallisuuden teemasivulta
Ikuinen rakastaja (engl. Lover Eternal) on Mustan tikarin veljeskunta -kirjasarjan toinen osa, jonka on kirjoittanut J. R. Ward (toiselta nimeltään Jessica Bird). Kirja julkaistiin englanniksi vuonna 2006 ja se suomennettiin vuonna 2010.
Juoni

Rhage on hollywoodmaisen kaunis uros, joka kantaa sisällään pelottavaa kirousta. Hän elää hyvin viriiliä ja villiä elämää. Pian Rhage kuitenkin tutustuu Maryyn, jonka pelkkä ääni saa Rhagen sekaisin. Mary Luce on kokenut kovia. Hän on sairastanut leukemian ja selvinnyt voittajana. Pian hän kuitenkin joutuu sairaalaan uusintakokeisiin ja se merkitsee vain yhtä asiaa... leukemia on palannut. Istuskellessaan eräänä iltana tapapihallaan, hän tutustuu hintelään poikaan nimeltä John Matthew. Poika on mykkä, mutta kaksikko tulee juttuun vallan loistavasti viittoenkin. Maryn naapuri Bella kiinnostuu pojasta, koska tämä kantaa soturin nimeä ja ottaa yhteyttä veljeskuntaan. He saavat käskyn saapua paikalle, jotta veljeskunta voisi ottaa selkoa pojan syntyperästä. Täysin tietämätön Mary joutuu mukaan soppaan lähtiessään Johnin tulkiksi veljeskunnan luokse. Rhage törmää Maryyn tunneleissa ja mieltyy naiseen välittömästi. Hän käskee Bellaa järjestämään heille treffit ja uskottelee Marylle olevansa tavallinen ihminen. Mary sen sijaan ei pysty kuvittelemaan, että Rhagen kaltainen mies kiinnostuisi hänestä. Sillä aikaa kun pariskunta leikkii kissaa ja hiirtä, Bella iskee silmänsä veljeskunnan soturiin. Arpiseen mieheen, jolla on mustat silmät. Soturi ei vain tunnu olevan yhtä kiinnostunut Bellasta kuin Bella hänestä. Rhage huomaa pitävänsä Marysta yhä enemmän ja Mary saa vahingon kautta tietää Rhagen olevan vampyyri. Rhage suostuttelee naisen mukaansa veljeskunnan luokse ja kaksikko lähentyy. Yhteenotoilta ei kuitenkaan vältytä. Samalla kun Maryn tila huononee, Rhage yrittää parantaa tapansa ja auttaa rakastaan selviämään sairaudestaan. Kohtalolla on kuitenkin suunnitelmia Maryn varalle.
Imran Khan

Imran Khan -nimisiä henkilöitä ovat:
Imran Khan (s. 1952), pakistanilainen poliitikko, pääministeri 2018–2022
Imran Khan (s. 1983), yhdysvaltalaissyntyinen intialainen näyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Imran Khan”, voi hakea sivunnimihaulla, laajalla sivunnimihaulla tai tekstihaulla.
In statu nascendi

In statū nāscendī (lat.), kirjaimellisesti ”syntymisen tilassa”, on vanhentunut kemian teoria, jonka Pieni tietosanakirja (1925–1928) määritteli seuraavasti:
Muodostumistila, se tila jossa alkuaine on vapautuessaan yhdistyksistään. M:ssa (in statu nascendi) aineilla on suurempi reaktsionikyky kuin vapaina, koska atomit  silloin eivät ole liittyneet molekyyleiksi.
Teoria erityisestä muodostumistilasta luotiin selittämään havaintoa, että eräät kaasut olivat syntyessään reaktioherkempiä kuin pitkään säilytyksessä olleet. Käsitettä käytti ensimmäisenä Joseph Priestley vuonna 1790. Nykyään on todettu, että kaasujen suurempi reaktiivisuus niiden syntyvaiheessa johtuu monista kineettisistä syistä, joilla ei ole yhteistä taustaselitystä. Vuonna 1990 havaittiin, että muodostumistilan käsite edelleen esiintyi kemian oppikirjoissa.
Ilkka Korhonen

| Ilkka Korhonen |
| --- | --- |

Henkilötiedot
Syntynyt: 1. marraskuuta 1957  Jyväskylä
Ammatti:  Teatteriohjaaja, dramaturgi
Näyttelijä
Aktiivisena:  1997 -
Merkittävät roolit:  Varma Kylmälehto.
Aiheesta muualla
IMDb 
Ilkka Matti Korhonen (s. 1. marraskuuta 1957 Jyväskylä) on näyttelijä, ohjaaja, dramaturgi ja ilmaisutaidon kouluttaja.
Hän on työskennellyt mm. Ahaa Teatterissa, Kemin kaupunginteatterissa, Mikkelin teatterissa, sekä vierailijana Tampereen teatterissa.
Teatterityön lisäksi Korhonen on esiintynyt televisiosarjoissa, joista tunnetuin rooli lienee Maalaiskomedia-sarjan Varma Kylmälehto.
Maalaiskomediat:
Vain muutaman huijarin tähden (1997)
Mooseksen perintö (2001)
Turvetta ja timantteja (2006)
I Dug a Hole in the Yard for You

| ”I Dug a Hole in the Yard for You” Lordi |
| --- | --- | --- |

Singlen tiedot
 Albumilta: Killection
 Julkaistu:  marraskuu 2019
 Tyylilaji: hard rock, shock rock, heavy metal
 Kesto: 04.11
 Levy-yhtiö: AFM
Lordin muut singlet
| ”Shake the Baby Silent” 2019 | ”I Dug a Hole in the Yard for You” 2019 | ”Like A Bee To The Honey” 2020 |
I Dug a Hole in the Yard for You on Lordin toinen single yhtyeen fiktiiviseltä kokoelma-albumilta Killection. Kappaleesta julkaistiin singlen julkaisupäivänä YouTubessa musiikkivideo. Musiikkivideon toteutuksesta vastasi Kaira Films. Kappale on fiktiivisen kokoelman modernein. Kappale kertoo pariskunnasta joka asuu keskellä metsää. Mustasukkainen mies tappaa vaimonsa, ja hautaa tämän pihalle. Vaimo kuitenkin nousee zombina kostamaan miehelle.
Kappaleet

I Dug a Hole in the Yard for You
Kokoonpano

Mr. Lordi – laulu
Amen – kitara
Hiisi – basso
Mana – rummut
Hella – koskettimet
Aiheesta muualla

I Dug a Hole in the Yard for You Discogsissa. (englanniksi)
Albumi I Dug a Hole in the Yard for You Encyclopaedia Metallum -sivustolla (englanniksi)
Hämeenlinnan työväentalo

| Hämeenlinnan työväentalo |
| --- | --- |
 Hämeenlinnan työväenyhdistyksen talo vuonna 1956.
Osoite:  Kirkkokatu 3
Sijainti:  Keskusta, Hämeenlinna
Purkuvuosi:  1976
Käyttäjä:  Hämeenlinnan Työväenyhdistys
Runkorakenne:  hirsi
Julkisivumateriaali:  lauta
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hämeenlinnan työväentalo oli Hämeenlinnan kaupungin keskustassa sijainnut työväentalo. Talo purettiin vuonna 1976, ja tilalle rakennettiin liikerakennus.
Historiaa

Hämeenlinnan työväenyhdistys perustettiin vuonna 1888. Se toimi alkuun wrightiläisenä yhdistyksenä, mutta vuosisadan loppua kohti sosialistisemmat äänet alkoivat lisääntyä yhdistyksen sisällä. Lopullisen tappion wrightiläisyyden edustajat kokivat vuonna 1901, kun yhdistys päätettiin puheenjohtajan vastustuksesta huolimatta liittää Suomen Työväenpuolueeseen (vuodesta 1903 eteenpäin Suomen Sosialidemokraattinen Puolue). Yhdistyksen jäsenmäärä vaihteli: suurlakon jälkeen vuonna 1906 se oli jopa 337, vuonna 1910 vain 68. Sen jälkeen luku jälleen kasvoi ja vakiintui hieman yli sataan. Vuonna 1965 saavutettiin uusi ennätys, kun jäsenmäärä ylitti 400. Huippuvuonna 1975 jäseniä oli 698.
Ensimmäisen vuokrahuoneistonsa yhdistys hankki vuonna 1897. Vuonna 1902 yhdistys muutti uusiin vuokratiloihin ja seuraavana vuonna jälleen uusiin. Vuoden 1905 suurlakon aikaan vuokrahuoneistossa pidettiin niin suuria ja äänekkäitä väenkokouksia, että vuokranantaja irtisanoi sopimuksen seuraavan vuoden kesäkuun alusta. Tällöin yhdistykselle tuli kiire hankkia oma talo, joka saatiinkin ostettua vuonna 1906. Tervetuliaisjuhlat pidettiin 10.6.1906. Talossa ei ollut juhlasalia, mutta kokoustiloja riitti.
Kun jäsenmäärä lähti uudelleen kasvuun, tarvittiin isompia tiloja. Vuonna 1917 yhdistys sai ostettua vanhan Teatteritalon. Sisällissodan aikaan yhdistyksen omaisuus kuitenkin takavarikoitiin. Talokauppakin oli jäänyt pelkän esisopimuksen varaan, ja myyjä Enok Rytkönen koetti perääntyä kaupoista. Yhdistys sai omaisuutensa takaisin kesällä 1919. Talon omistuksesta väännettiin vuosia, kunnes entinen omistaja suostui luopumaan siitä lopullisesti vuonna 1921. Vuonna 1924 samalle tontille rakennettiin erillinen kirjapainorakennus työväenlehti Hämeen Kansaa varten.
Työväentaloa kunnostettiin useita kertoja vuosikymmenten varrella. Mittavimmat korjaukset aloitettiin vuonna 1955. Rahoitusta hankittiin muun muassa myymällä teatteri kaupungille: syntyi Hämeenlinnan Teatteri. Uudistetussa talossa suurimpana toimijana oli juuri teatteri. Varsinaista yhdistystoimintaa jatkettiin ahtaassa piharakennuksessa.
Yli satavuotias talo oli kuitenkin huonossa kunnossa. Teatterin vuokrasopimus irtisanottiin, viimeinen kokous talossa pidettiin 26.11.1975, ja sen purkutyöt alkoivat noin viikkoa myöhemmin. Talon tilalle samalle tontille rakennettiin liikerakennus ”Lyseonkulma”, jossa yhdistyksellä oli kokoustiloja, ja suurinta osaa tiloista vuokrattiin ulkopuolisille. Ensimmäinen vuokralainen, työvoimatoimisto, pääsi muuttamaan tiloihin tammikuussa 1977. Yhdistys muutti Lyseonkulmalta uusiin kokoustiloihin 2000-luvun alussa.
Toimintaa työväentalolla

Talolla toimi alusta saakka kirjasto, jossa oli noin 600 nidettä, ja lainakertoja kertyi yhteensä noin 700–900 vuodessa. Kirjaston yhteydessä toimi lukusali, johon tilattiin runsaasti sekä työväenlehtiä että myös porvarillisia lehtiä, kuten Uutta Suometarta ja Hämeen Sanomia. Esimerkiksi vuonna 1908 lehtivalikoimaan kuului 15 eri lehteä. Kirjastotoiminta kuihtui vähitellen ja lakkasi sotien jälkeen.
Laulukuoro perustettiin vuonna 1904, mutta sen toiminta oli alkuun ailahtelevaa ja hiipui ajoittain jopa vuosiksi. Samoin torvisoittokunnan toiminta oli vaihtelevaa. Kuoro kuitenkin toimi vielä 1970–1980-luvuilla.
Työväenlehti Hämeen Voima (myöhemmin Hämeen Kansa) perustettiin vuonna 1906, ja sen toimitus toimi työväentalolla.
Vuoden 1907 eduskuntavaalien alla talolla järjestettiin ”leikkivaaleja”, joissa käytiin läpi vaalilakia ja harjoiteltiin äänestämistä.
Vuonna 1908 talolla aukesi Työväen Osuuskaupan ruokamyymälä.
Urheiluseura Hämeenlinnan Kisa perustettiin vuonna 1916. Vilkkaimpina aikoina 1920–1930-luvuilla Kisa käytti työväentalon tiloja toimintaansa 5–6 kertaa viikossa. Jäseniä 1930-luvulla yli 200.
Uudella, vuonna 1921 käyttöön saadulla talolla toimi näytelmäseura eli vuonna 1903 perustettu Hämeenlinnan Työväen Näyttämö, joka sitä ennen oli esiintynyt vuokratuilla näyttämöillä. 1920-luvulla järjestettiin opintokursseja sekä keskustelukokouksia ajankohtaisista aiheista. Opintokerhotoiminta jatkui vaihtelevasti aina 1980-luvulle saakka.
Vuonna 1924 samana vuonna valmistuneessa sivurakennuksessa alkoi toimia Työväen Säästöpankki. Säästöpankki ja Hämeen Kansa muuttivat kuitenkin jo 1920-luvun lopulla pois. Talolla oli myös biljardisali (1920-luvun lopulta lähtien) ja kahvila-ravintola. Ravintola vuokrattiin suurten tappioiden vuoksi yksityiselle vuonna 1949. Samana vuonna biljardi vuokrattiin urheiluseura Hämeenlinnan Ahmoille. Biljarditoiminta lopetettiin vuonna 1956.
Lapuanliikkeen aikaan työväentaloon ja Hämeen Kansan kirjapainoon kohdistui uhkaa, jonka vuoksi rakennuksia alettiin vartioida. Siitä huolimatta ravintolaan onnistuttiin murtautumaan syksyllä 1932, ja varkaat veivät Hämeenlinnan Kisan kaikki palkintohopeat lasikaapista. Samaan aikaan jäsenmäärä laski huomattavasti, sillä yhdistykseen kuuluminen huononsi työnsaantimahdollisuuksia.
Toisen maailmansodan aikaan työväentalo oli Puolustusvoimien käytössä. Sotavuosien jälkeen toiminta oli jonkin aikaa hyvin vilkasta. Esimerkiksi sekakuoro vieraili ulkomaillakin.
Rakennus

Vuonna 1917 ostettu rakennus oli alun perin teatteriravintola, ja se oli rakennettu 1800-luvun puolivälissä. Laajennuksen jälkeen vuodesta 1956 eteenpäin talossa oli näyttämö, 251-paikkainen katsomo, eteishalli, wc:t, ravintola ja baari, keittiö, toimistotila sekä näyttelijöille kolme pukuhuonetta ja rekvisiittavarasto.
Härölä

| Härölä |
| --- | --- |

Tyyli:  sitcom, sketsi 
Kestoaika:  21–25 minuuttia
Pääosissa:   Pilvi Hämäläinen  Jussi Puhakka  Anna-Riikka Rajanen  Matti Leino 
Alkuperämaa:   Suomi
Verkko:   Yle TV2  Yle Areena 
Jaksoja:  10
Ikäraja:    
Sisältömerkintä:   
Tuotanto
Tuottaja(t):   Maria Kangas  Tuire Lindström (Yle) 
Vastaava(t) tuottaja(t):   Maria Kangas  Pete Paavolainen 
Ohjaaja(t):  Teemu Niukkanen
Käsikirjoittaja(t):   Melli Maikkula  Taro Korhonen  Janne Metso  Misa Palander  Ulla Virtanen  Teemu Aromaa  Jussi Puhakka 
Leikkaaja(t):   Suvi Ryhänen  Otto Ikäheimonen 
Lavastaja(t):  Nanna Hirvonen
Kuvaaja(t):  Hannu Pyyhtiä
Tuotantoyhtiö(t):  ITV Studios Finland
Aiheesta muualla
IMDb 
Härölä on suomalainen komedia-sketsisarja, jossa seurataan kuvitteellisessa Härölässä sijaitsevan kerrostalon asukkaiden elämää. Naapurikateus on keskeisessä roolissa naapuruston asukkaiden välillä. Jatkuvajuonisen sarjan rakennetta rikkoo jaksojen keskellä nähtävät sketsit.
Sarjan pääosissa näyttelevät Pilvi Hämäläinen, Jussi Puhakka, Anna-Riikka Rajanen sekä Matti Leino, jotka esittävät muiden sarjan näyttelijöiden ohella useampaa hahmoa.
Rooleissa

| 0 | 1 | 2 |
| --- | --- | --- |
|  Pilvi Hämäläinen  | … |  Janika, useita rooleja   |
|  Jussi Puhakka  | … |  Marko, useita rooleja   |
|  Anna-Riikka Rajanen  | … |  Ellu, useita rooleja   |
|  Matti Leino  | … |  Abdi, useita rooleja   |
|  Pia Andersson  | … |  Mimosa, useita rooleja   |
|  Pihla Maalismaa  | … |  Pirita, useita rooleja   |
|  Misa Palander  | … |  Pike, useita rooleja   |
|  Ulla Virtanen  | … |  Mari, useita rooleja   |
|  Teemu Aromaa  | … |  useita rooleja   |
Sarjassa cameoroolit tekevät Anna-Leena Härkönen sekä Ressu Redford ja Elias Kaskinen, jotka esittävät ”supersankareita”, jotka pelastavat Pia Anderssonin esittämän Sannan mitä arkipäiväisimmistä tilanteista.
Jaksot

| Jakso | Nimi | Ensiesitys Yle TV2:lla | Julkaisu Yle Areenassa | Ikäraja |
| --- | --- | --- | --- | --- |
| 1 | Kanaviillokki | 22. lokakuuta 2018 | 22. lokakuuta 2018 |   |
| 2 | Aupair | 29. lokakuuta 2018 | 22. lokakuuta 2018 |   |
| 3 | Somesuunnitelma | 5. marraskuuta 2018 | 22. lokakuuta 2018 |   |
| 4 | Janika haluaa uran | 12. marraskuuta 2018 | 22. lokakuuta 2018 |   |
| 5 | Pashmina-salaliitto | 19. marraskuuta 2018 | 22. lokakuuta 2018 |   |
| 6 | Panopuuro | 26. marraskuuta 2018 | 22. lokakuuta 2018 |   |
| 7 | Lapsen harrastus | 3. joulukuuta 2018 | 22. lokakuuta 2018 |   |
| 8 | Sukupuolitauti | 10. joulukuuta 2018 | 22. lokakuuta 2018 |    |
| 9 | Eesti wax | 17. joulukuuta 2018 | 22. lokakuuta 2018 |   |
| 10 | Keikka | 24. joulukuuta 2018 | 22. lokakuuta 2018 |   |
Aiheesta muualla

Härölä Yle Areenassa
In situ -suojelu

In situ -suojelu tarkoittaa eliölajin suojelua ja elinkyvyn turvaamista sen luonnollisessa elinympäristössä. Tällaisia suojelutoimia voivat olla esimerkiksi lajin rauhoittaminen tai luonnonsuojelualueen perustaminen ja hoito. In situ -suojelua on myös vieraslajeista aiheutuvan haitan ennaltaehkäisy ja luonnonsuojelua koskevan lainsäädännön kehittäminen.
In situ -suojelua tukee ex situ -suojelu eli etäsuojelu, jota toteutetaan eläintarhoissa ja kasvitieteellisissä puutarhoissa sekä erilaisissa geenipankeissa.
Ikue Ōtani

| Ikue Ōtani> Henkilötiedot |
| --- | --- |
Syntynyt: 18. elokuuta 1965 (ikä 59)  Tokio
Näyttelijä
Taiteilijanimet:  Ikue Ohtani
Aktiivisena:  1986–
Merkittävät roolit:  Mitsuhiko Tsuburaya (Salapoliisi Conan) Pikachu (Pokémon) Tony Tony Chopper (One Piece) Morgana (Persona 5)
Aiheesta muualla
IMDb 
Ikue Ōtani (jap. 大谷 育江, Ōtani Ikue, s. 18. elokuuta 1965 Tokio) on japanilainen ääninäyttelijä, joka on tehnyt urallaan yli 175 ääniroolia animeen. Hänet tunnetaan parhaiten Pikachun ääniroolista useiden Pokémon-animesarjojen ja -elokuvien myötä. Ōtani työskentelee Mausu Promotionissa. Hän muun muassa dubbasi japaniksi Dot Warnerin äänen Animaanisissa.
Aiheesta muualla

Ikue Ohtani Seiyuu Info (Arkistoitu – Internet Archive)
Anime News Network
Behind the Voice Actors
House of the Dragon (1. tuotantokausi)

| House of the Dragon (1>  tuotantokausi) |
| --- | --- |
Alkuperämaa:  Yhdysvallat
Esittäminen
Verkko:  HBO
Ensimmäinen esitys:  21. elokuuta 2022
Viimeinen esitys:  23. lokakuuta 2022
Kaudet
 Seuraava → 2. tuotantokausi
Yhdysvaltalaisen televisiosarjan House of the Dragonin ensimmäinen tuotantokausi sai ensi-iltansa HBO Max -palvelussa 21. elokuuta 2022. Kausi sisältää kymmenen 60 minuutin pituista jaksoa.
House of the Dragon on esiosa vuosina 2011–2019 tuotetulle Game of Thrones -fantasiasarjalle. Se perustuu George R. R. Martinin kirjoittamaan Tuli ja veri -romaaniin (2018), joka sijoittuu samaan maailmaan kuin Martinin fantasiakirjasarja Tulen ja jään laulu.
Ensimmäinen tuotantokausi sai pääosin hyvän vastaanoton, ja sen ensimmäinen jakso keräsi Yhdysvalloissa noin kymmenen miljoonaa katsojaa,  mikä teki siitä HBO:n katsotuimman alkuperäissarjan pilottijakson. Kausi alkoi samoihin aikoihin samantyylisen Taru sormusten herrasta: Mahtisormukset -fantasiasarjan ensimmäisen kauden kanssa, ja samasta yleisöstä kilpailevien suuren budjetin sarjojen keskinäistä suoriutumista seurattiin tarkasti mediassa.
Igor Andrejev

| Igor Andrejev |
| --- | --- |

Henkilötiedot
Syntynyt: 14. heinäkuuta 1983  Moskova 
Kansalaisuus:   Venäjä
Tennispelaaja
Pituus:  185 cm
Paino:  80 kg
Kätisyys:  oikea
Ammattilaisena:  2002–
Palkintorahat:  4 510 376 USD
Kaksinpeli
Paras sijoitus:  18 (3.11.2008)
Turnausvoittoja:  3
Voitot/tappiot:  237–231
Grand Slam -turnauksissa
Australian avoimet:  3. kierros (2006, 2008, 2009)
Ranskan avoimet:  puolivälierä (2007)
Wimbledon:  4. kierros (2009)
Yhdysvaltain avoimet:  4. kierros (2008)
Nelinpeli
Voitot/tappiot:  59–83
Aiheesta muualla
ITF
ATP
Igor Valerjevitš Andrejev (ven. Игорь Валерьевич Андреев; s. 14. heinäkuuta 1983 Moskova) on venäläinen tennispelaaja. Hänen toistaiseksi korkein sijoituksensa ATP-rankinglistalla on 3. marraskuuta 2008 saavutettu 18. sija.
Andrejev pelasi vuoden 2004 kesäolympialaisissa Ateenassa. Kaksinpelin kolmannella kierroksella hän hävisi sittemmin kultamitalin voittaneelle Chilen Nicolás Massúlle. Nelinpelissä hän hävisi parinsa Nikolai Davydenkon kanssa toisella kierroksella israelilaiselle parille.
Grand Slam -turnauksissa Andrejevin paras saavutus on pääsy Ranskan avoimen turnauksen puolivälieriin vuonna 2007. Tuolloin hän hävisi kolmessa erässä Serbian Novak Đokovićille.
Voitot

Andrejev on ammattilaisurallaan voittanut seuraavat kolme kaksinpeliturnausta:
Open de Tenis Comunidad Valenciana (Valencia, Espanja; 2005)
Finaalivastustajana David Ferrer
Campionati Internazionali di Sicilia (Palermo, Italia; 2005)
Finaalivastustajana Filippo Volandri
Kremlin Cup (Moskova, Venäjä; 2005)
Finaalivastustajana Nicolas Kiefer
Nelinpelissä Andrejev on voittanut yhden turnauksen, Moskovassa vuonna 2004.
Aiheesta muualla

Igor Andrejevin tiedot ATP:n virallisilla sivuilla (englanniksi)
1 2  ATP:n kotisivut . Tieto on haettu Wikidatasta.
Ileana Citaristi

| Ileana Citaristi |
| --- | --- |

Henkilötiedot
Syntynyt: Italia
Ammatti:  odissi- ja chhau-tanssija.
Aiheesta muualla
Viralliset kotisivut
IMDb
Ileana Citaristi on italialaissyntyinen intialaistunut odissi- ja chhau-tanssija. Hänelle myönnettiin vuonna 2006 Padma Shri -palkinto ensimmäisenä ulkomaalaissyntyisenä tanssijana. Hän on toiminut myös koreografina intialaisissa elokuvissa, joista ensimmäinen oli Aparna Senin Yugant vuodelta 1995. Kyseinen elokuva toi hänelle kansallisen elokuvapalkinnon parhaasta koreografiasta seuraavana vuonna.
Citaristin isä Severino Citaristi oli italialainen parlamentaarikko ja hänen kaksi setäänsä olivat pappeja. Konservatiivisen perhetaustansa vuoksi hänen ei sallittu tanssia lapsena. Opiskellessaan Milanossa hän liittyi teatteriryhmään. Venetsiassa hän siirtyi opiskelemaan itämaista filosofiaa ja siellä hän kiinnostui kathakalitanssista. Opettajansa kehotuksesta hän matkusti Keralaan vuonna 1978 opiskelemaan kathakalia. Intiassa hän kuuli odissista ja matkusti Bhubaneswariin saamaan oppia Kelucharan Mohapatralta.
Aiheesta muualla

Kuvia tai muita tiedostoja aiheesta Ileana Citaristi Wikimedia Commonsissa
House of the Dragon: Season 1

| House of the Dragon: Season 1 Ramin Djawadi |
| --- | --- | --- |

Soundtrack-albumin tiedot
 Julkaistu: 23. lokakuuta 2022
 Tuottaja(t): Ramin Djawadi
 Tyylilaji: televisiomusiikki
 Kesto: 02.03.00
 Levy-yhtiö: WaterTower Music
House of the Dragonin muut julkaisut
|   | House of the Dragon: Season 1 2022 | House of the Dragon: Season 2 2024 |
Ramin Djawadin muut julkaisut
| Westworld: Season 4 2022 | House of the Dragon: Season 1 2022 | Tom Clancy’s Jack Ryan: Season 2 2022 |
House of the Dragon: Season 1 on Ramin Djawadin säveltämä House of the Dragon -televisiosarjan ensimmäisen tuotantokauden soundtrack-albumi. Albumi julkaistiin WaterTower Musicin kautta 23. lokakuuta 2022.
Djawadi sävelsi musiikin myös House of the Dragonia edeltäneeseen televisiosarjaan Game of Thrones. Televisiosarjoissa päädyttiin käyttämään samaa tunnusmusiikkia, koska sarjat haluttiin liittää toisiinsa. Tunnusmusiikin lisäksi sarjoilla on muitakin yhteisiä musiikillisia elementtejä, mutta niiden välillä on myös eroja. Uudemmassa sarjassa kuullaan esimerkiksi aiempaa enemmän pianoa ja laulua.
Ennen albumin julkaisua siltä julkaistiin kappaleet ”The Prince That Was Promised”, ”Protector of the Realm”, ”Lament” ja ”Fate of the Kingdoms”.
Vastaanotto

Colliderissa albumia kehuttiin erinomaiseksi. Mashablen Belen Edwards kuvaili pettyneensä kuultuaan Game of Thronesista tutun tunnusmusiikin sarjan alussa, vaikka hän sävellyksestä pitääkin. Edwardsin mielestä se vihjaa, että tekijät eivät usko sarjan selviävän omillaan.